
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1928 

“ 26 Οκτωβρίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Μετατροπή θέσων κλάδου γιατρών ΕΣΥ στο Ν.Γ.Ν. - 
Κ.Υ. Λήμνου. 1 

Μετατροπή θέσεων κλάδου γιατρών ΕΣΥ στο Περιφε¬ 
ρειακό Γενικό Νοσοκομείου Θεσσαλονίκης «Γ. ΠΑ¬ 
ΠΑΝ I ΚΟΜΟΥ». 2 


Συμπλήρωση των 1483/29.10.97 και 343/13.3.1998 
αποφάσεων «Μεταβίβαση δικαιώματος υπογρα¬ 
φής με εντολή Γ ενικού Γ ραμματέα Περιφέρειας Β. 
Αιγαίου» στον Προϊστάμενο Δ/νσης Τοπικής 


Αυτ/σης και Διοίκησης Ν. Χίου. 3 

Σύσταση Νομικού Προσώπου στο Δήμο Γέραςτου Νο¬ 
μού Λέσβου με την επωνυμία «Αθλητικός Οργανι¬ 
σμός Δήμου Γέρας». 4 

Συγκρότηση Ειδικής Επιτροπής Αξιολόγησης Υπαλλή¬ 
λων. 5 

Σύσταση ιδίου Νομικού Προσώπου στο Δήμο Αθαμα- 
νίας Ν. Άρτας με την επωνυμία «Οργανισμός Νεο¬ 
λαίας και άθλησης Δήμου Αθαμανίας». 6 

Σύσταση ιδίου Νομικού Προσώπου στο Δήμο Αθαμα¬ 
νίας Ν. Άρτας με την επωνυμία «Πνευματικό Κέντρο 
Δήμου Αθαμανίας». 7 

Χορήγηση άδειας άσκησης επαγγέλματος Κοινωνικού 
Λειτουργού στον Γεώργιο Συκουτρή του Στεφάνου. 8 


Ψήφιση κανονισμού εσωτερικής οργάνωσης και λει¬ 
τουργίας του Δωδεκανησιακού Οργανισμού Τουρι¬ 


σμού (Δ.Ο.Τ.). 9 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 6907/27.4.99 απόφαση 
Γενικού Γ ραμματέα Περιφέρειας Θεσσαλίας 10 


Διόρθωση σφάλματος στην 2932/28.4.99 απόφαση 
Γενικού Γ ραμματέα Περιφέρειας Πελοποννήσου 11 


ΑΠΟΦΑΣΕΙ Σ 

Αριθ. Α1α/1497/98 (1) 

Μετατροπή θέσων κλάδου γιατρών ΕΣΥ στο Ν.Γ.Ν. - Κ.Υ. 

Λήμνου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ & ΑΠΟΚ/ΣΗΣ, 
ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1 Τις διατάξεις του άρθρου 34 του Ν. 2519/97 (ΦΕΚ 
165/Α/97). 

2 Τις διατάξεις της παρ. 1 του άρθρου 25του Ν. 1397/83 
(ΦΕΚ 143/Α/83). 

3 Τις διατάξεις των άρθρων 56 και 64 του Ν. 2071/92 
(123/Α/92) όπως συμπληρώθηκαν μετά άρθρα 4 και 8 του 
Ν. 2194/94 (ΦΕΚ34/Α/94). 

4. Τις διατάξεις του άρθρου 1 (παρ. 2) του Ν. 2469/97 
(ΦΕΚ 38/Α/97) και το γεγονός ότι από τις διατάξεις της 
απόφασης αυτής εκτιμάται ότι η ετήσια δαπάνη που θα 
απαιτηθεί, ανέρχεται στο ποσό των (3.750.000) δρχ. και 
θα προβλέπεται για τα επόμενα έτη στο προϋπολογισμό 
του Υπουργείου Υγείας και Πρόνοιας. Γιατο τρέχον έτος 
η σχετική δαπάνη θα βαρύνει τον προϋπολογισμό του 
Υπουργείου Υγείας και Πρόνοιας (Φ.210 ΚΑΕ 5173), θα 
προσδιορισθεί και θα δεσμευθεί κατά την έγκριση πλή¬ 
ρωσης των συνιστώμενων θέσεων. 

5. Την αρ. 1107147/1239/067/96 (ΦΕΚ 922/Β/96) Από¬ 
φαση ανάθεσης αρμοδιοτήτων στον Υφυπουργό Οικονο¬ 
μικών. 

6. Την αρ. 8211/99/ΦΕΚ 1198 Β /99 Απόφαση ανάθεσης 
αρμοδιοτήτων στον Υφυπουργό Εσωτ. Δημ. Διοίκησης 
και Αποκέντρωσης. 

7. Την αρ. 14/97 Απόφαση Διοικητικού Συμβουλίου του 
Νοσοκ. - Κ.Υ. Λήμνου, αποφασίζουμε: 

Η μια (1) κενή θέση κλάδου γιατρών ΕΣΥ, ειδικότητας 
Γενικής Ιατρικής ή παθολογίας και βαθμού Επιμιελητή Α, 
που έχει συσταθεί με την απόφαση Α3β/6783/87/ (ΦΕΚ 
240/Β/89), στο ΝΓΝ - Κ.Υ. Λήμνου, μετατρέπεται με την 
παρούσα σε θέση ειδικότητας Ουρολογίας και βαθμού Δι¬ 
ευθυντή, στο ίδιο Νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 1999 

ΟΙ ΥΠΟΥΡΓΟΙ 

ΥΟυΓι. ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Λ. ΤΖΑΝΗΣ Ν. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

Λ. ΠΑΠΑΔΗ ΜΑΣ 
-«- 

Αριθ. Α1α/9663/99 ( 2 ) 

Μετατροπή θέσεων κλάδου γιατρών ΕΣΥ στο Περιφερει¬ 
ακό Γενικό Νοσοκομείου Θεσσαλονίκης «Γ. ΠΑΠΑΝΙ- 

ΚΟΛΑΟΥ». 

ΟΙ ΥΠΟΥΡΓΟΙ 

Οικονομικών και υγείας και πρόνοιας 

Έχοντας υπόψη; 

1 Τις διατάξεις της παρ. 1 του άρθρου 25 του Ν. 
1337/.<ί-'ΦΕΚ 143/Α/83. 

2. Τις διατάξεις των άρθρων 56 και 64 του Ν. 
2071/92/ΦΕΚ 123 Α.792, όπως συμπληρώθηκαν μετά άρ¬ 
θρα 4 & 8 του Ν. 2194/94/ΦΕΚ34Α794. 

3. Τ.ς διατάξεις της παρ. 2 του άρθρου 1 του Ν. 
2469/07/ΦΕΚ38 Α',/97 και το γεγονός ότι από τις διατάξεις 
της απόφασης αυτής δεν θα προκληθεί επιπλέον οικονο¬ 
μική επιβάρυνση στον κρατικό προϋπολογισμό. 

4. Τις διατάξεις του Ν. 2519/97/ΦΕΚ 165/Α797. 

5 . Το Π Δ/γμα 55/96 (ΦΕΚ 48/Α/96 ) «περιορισμός συ- 
ναρμοδιοτήτων κατά την έκδοση διοικητικών πράξεων». 

5. Την αρ,θ. 1107147/1239/006/96,/ΦΕΚ 922 Β796 από¬ 
φαση ανάθεσης αρμοδιοτήτων στον Υφυπουργό Οικονο¬ 
μικών Ν. Χριστοδουλάκη 

7. Τις σχετικές αποφάσεις Δ.Σ. του Περ. Γεν. Νοσοκ. 
Θεσσπί ονίκης «Γ. ΠΑΠΑΝΙΚΟΛΑΟΥ», αποφασίζουμε; 

■ Ο: τέσσερις (4) κενές θέσεις κλάδου ιατρών ΕΣΥ, ειδι¬ 
κότητας χειρουργικής, βαθμού Επ.Βπου έχουν συσταθεί 
στο Γ.π. Νοσοκομείο Θεσσαλονίκης «Γ. ΠΑΠΑΝΙΚΟΛΑ- 
ΟΥ· σε τιο Υπουργικές Αποφάσεις αριθμ. Α3β/7070/84 
(ΦΕΚ ; 32/Β/84) Α3β/2697/86 (ΦΕΚ 109/Β/86) και 
Α3β/ι 287/87 (ΦΕΚ 40/Β/87), μετατρέπονται αντίστοιχα με 
τη παρούσα σε δύο (2) θέσεις κλάδου γιατρών ΕΣΥ, ειδι¬ 
κότητας πλαστικής χειρουργικής ομοίου βαθμού και δύο 
(21 θέσεις κλάδου γιατρών ΕΣΥ, ειδικότητας Αιματολο¬ 
γίας, ομοίου βαθμού στο ίδιο Νοσοκομείο 

- Η μία (1) κενή θέση κλάδου γιατρών ΕΣΥ, ειδικότητας 
Ιατρικής Βιοπαθολογίας (Μικροβιολογίας), βαθμού Επ.Β, 
που έχει αποταθεί στο Γ.Π. Νοσοκομείο Θεσσαλονίκης 
«Γ. ΠΑΠΑΝΙΚΟΛΑΟΥ» με την Υπουργική Απόφαση αριθμ. 
Α3Ρ/7070/84 (ΦΕΚ 382/Β/84). μετατρέπεται με τη παρού¬ 
σα σε μία (1) θέση κλάδου γιατρών ΕΣΥ, ειδικότητας Γα- 
στρεντερολογίας, ομοίου βαθμού, στο ίδιο Νοσοκομείο. 

- Η μία (1) κενή θέση κλάδου γιατρών ΕΣΥ, ειδικότητας 
Παθολογίας, βαθμού Επ.Β. που έχει συσταθεί στο Γ.Π. 
Νοσοκομείο Θεσσαλονίκης «Γ. ΠΑΠΑΝΙΚΟΛΑΟΥ», με την 
Υπουργική Απόφαση αριθμ Α3β/2 040/89 (ΦΕΚ 110/Β/89), 
μετατρέπεται ιιετπ παρούσα σε μία (1) θέση κλάδου για¬ 
τρών ΕΣΥ, ειδικότητας Αιματολογίας, ομοίου βαθμού, 
στο ίδιο Νοσοκομείο. 


Η απόφαση αυτή να δημοσιευτεί στην Εφημερίδα της 
Κυβέρνησης. 

Αθήνα, 11 Οκτωβρίου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Λ. Π ΑΠ ΑΔΗ ΜΑΣ 

-♦- 

Αριθ. 7452 (3) 

Συμπλήρωση των 1483/29.10.97 και 343/13.3.1998 απο¬ 
φάσεων «Μεταβίβαση δικαιώματος υπογραφής με 
εντολή Γενικού Γραμματέα Περιφέρειας Β. Αιγαίου» 
στον Προϊστάμενο Δ/νσης Τοπικής Αυτ/σης και Διοί¬ 
κησης Ν. Χίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τον Ν. 2503/97 (ΦΕΚ 107Α/30.5.97) «Διοίκηση, Οργά¬ 
νωση, Στελέχωσητης Περιφέρειας κ.λπ.». 

2. Την αρ. 1482/29.10.97 απόφασή μας που δημοσιεύ- 
θηκε στο 1010 τ.Β714.11.1997 ΦΕΚ σχετικά με μεταβίβα¬ 
ση δικαιώματος υπογραφής με εντολή Γ ενικού Γ ραμμα- 
τέα Περιφέρειας Β. Αιγαίου στον Προϊστάμενο Δ/νσης 
Τοπ. Αυτ/σης Ν. Χίου. 

3. Την αριθ. 343/13.3.1998 απόφασή μας σχετικά με με¬ 
ταβίβαση δικαιώματος υπογραφής με εντολή Γενικού 
Γραμματέα Περιφέρειας Β. Αιγαίου στον προϊστάμενο 
της Δ/νσης Τοπικής Αυτ/σης και Διοίκησης Ν. Χίου για όλα 
τα θέματα που αφορούν τη Δημόσια Περιουσία του 
Υπουργείου Υγείας & Πρόνοιας. 

4. Την ανάγκη μεταβίβασης νέας αρμοδιότητας στον Προϊ¬ 
στάμενο της Δ/νσης Τοπικής Αυτ/σης & Διοίκησης Χίου. 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού- 
Προϋπολογισμού, αποφασίζουμε: 

Μεταβιβάζουμε στον Προϊστάμενο της Δ/νσης Τοπικής 
Αυτοδ/σης & Διοίκησης Χίου την αρμοδιότητα να υπογρά¬ 
φει με εντολή Γ εν. Γ ραμ. Περιφ. Β. Αιγαίου όλα τα θέματα 
που αφορούν τον καθορισμό Ιθαγένειας σύμφωνα με τις 
διατάξεις του Κώδικα Ελληνικής Ιθαγένειας ( Ν.Δ. 
3370/1955, ΦΕΚ 258 Α) όπως τροποποιήθηκε και συμπλη¬ 
ρώθηκε μεταγενέστερα καθώς και με τις προϊσχύουσες αυ¬ 
τού σχετικές διατάξεις, καθώς και διεθνείς συμβάσεις και 
συνθήκες (άρθρο 9παρ. 1 του Ν. 2307/1995, ΦΕΚ 113 Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 1 Οκτωβρίου 1999 

Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. 6196 ( 4 ) 

Σύσταση Νομικού Προσώπου στο Δήμο Γέραςτου Νομού 
Λέσβου με την επωνυμία «Αθλητικός Οργανισμός Δή¬ 
μου Γέρας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2503 /1997 «Διοίκηση, οργάνωση 

στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του άρθρου 203 του Π.Δ/τος 410/1995 
«Δημοτικός και Κοινοτικός Κώδικας». 

3. Την αριθ. 131/1999 απόφαση του Δημοτικού Συμβου¬ 
λίου Γέρας για την σύσταση νομικού προσώπου με την 
επωνυμία «Αθλητικός Οργανισμός Δήμου Γέρας», απο¬ 
φασίζουμε: 

1. Συνιστάται στο Δήμο Γ έρας του Νομού Λέσβου, ίδιο 
νομικό πρόσωπο δημοσίου δικαίου με την επωνυμία 
«ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΓΕΡΑΣ». 

2. Σκοπός του νομικού προσώπου είναι: 

α) Η δημιουργία και λειτουργία αθλητικών κέντρων και 
γυμναστηρίων, χώρων γυμναστικής και αθλοπαιδιών, 
ώστε να καλύπτονται οι αυξημένες ανάγκες άθλησης των 
κατοίκων της πόλης και των οικισμών ιδιαίτερα των νέων. 

β) Η ανάπτυξη του μαζικού αθλητισμού ώστε να καλύπτο¬ 
νται κατά ηλικία και ενδιαφέροντα, οι ανάγκες των κατοίκων. 

γ) Η καλλιέργεια των σωματικών ικανοτήτων των Γερα- 
γωτών καθώς επίσης και του φίλαθλου αγωνιστικού πνεύ¬ 
ματος, χωρίς φανατισμούς, ανταγωνισμούς και κερδο¬ 
σκοπικούς στόχους. 

3. Πόροι του Νομικού προσώπου είναι: 

1) Η ετήσια επιχορήγηση του Δήμου Γέρας που καθορί¬ 
ζεται στο ποσό του 1.000.000 δρχ. 

2) Η επιχορήγηση από το Δημόσιο και κάθε συνδρομή, 
εισφορά, δωρεά, κληρονομιά και κληροδοσία. 

3) Οι εισπράξεις από το αντίτιμο υπηρεσιών ή πραγμά¬ 
των που θα παρέχει το νομικό πρόσωπο και κάθε άλλη νό¬ 
μιμη παροχή. 

4. Το Διοικητικό Συμβούλιο του νομικού προσώπου είναι 
ενδεκαμελές και αποτελείται από: 

Α. Τον Δήμαρχο Γέρας ως Πρόεδρο του Δ/κού Συμβου¬ 
λίου. 

Β. Δύο Δημοτικούς Συμβούλους του Δήμου Γέρας, ο 
ένας έκτων οποίων θα είναιτων επιλαχόντων συνδυασμών. 

Γ. Οκτώ δημότες Γ έρας, οι οποίοι θα έχουν εμπειρία και 
γνώση στα αθλητικά θέματα. 

Η θητεία του Διοικητικού Συμβουλίου είναι τετραετής 
και θα ακολουθεί αυτήν της Δημοτικής περιόδου. Το Διοι¬ 
κητικό Συμβούλιο εκλέγει Αντιπρόεδρο και Γραμματέα . 

Με την παρούσα απόφαση προκαλείται δαπάνη σε βά¬ 
ρος του προϋπολογισμού του Δήμου Γέρας, συνολικού 
ύψους 1.000.000 δρχ., η οποία θα προβλεφθεί στον προ¬ 
ϋπολογισμό του με σχετική τροποποίηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 4 Οκτωβρίου 1999 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. 5929 (5) 

Συγκρότηση Ειδικής Επιτροπής Αξιολόγησης Υπαλλήλων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

Τις διατάξεις: 

1. Των άρθρων 1 και 2 του Ν. 2503/97 «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων για 
την Τοπ. Αυτ/ση και άλλες διατάξεις». '' 


2. Του άρθρου 54 του Ν. 1943/91 «Εκσυγχρονισμόςτης 
Δημ. Διοίκησης» κ.λπ. 

3. Το γεγονός ότι από τις διατάξεις της παρούσας προ- 
καλείται δαπάνη σε βάρος του Κρατικού Προϋπολογι¬ 
σμού για το τρέχον αλλά και για το καθένα από τα επόμε¬ 
να Οικονομικά Έτη, 1.700.000 δραχμών η οποία έχει εγ¬ 
γράφει στον προϋπολογισμό της Περιφέρειας ΚΑΕ 0515 
του Ειδικού Φορέα 061 καιΦ. 907-10, αποφασίζουμε: 

1. Συγκροτούμε στην Περιφέρειας Δυτικής Ελλάδος Ει¬ 
δική Επιτροπή αξιολόγησης, αρμόδια για όλο το Προσω¬ 
πικού της Περιφέρειας, από τους κατωτέρω: 

α. Τον Γενικό Διευθυντή της Περιφέρειας Δυτ. Ελλάδος. 

β. Τα μέλη του Υπηρεσιακού Συμβουλίου των υπαλλή¬ 
λων της περιφέρειας Δυτ. Ελλάδος. 

2. Με την απόφαση ορισμού μελών της Ειδικής Επιτρο¬ 
πής αξιολόγησης ορίζεται ως Πρόεδρος, ο Πρόεδροςτου 
Υπηρεσιακού Συμβουλίου. 

3. Γ ραμματέας της Επιτροπής ορίζεται ο Γ ραμματέας 
του Υπηρεσιακού Συμβουλίου. 

4. Η θητεία των μελώντης Ειδικής Επιτροπής Αξιολόγη¬ 
σης είναι διετής. 

Η απόφαση αυτή να δημοσιευθεί στην Εφημερίδα της 
Ξυβερνήσεως. 

Πάτρα, 1 Οκτωβρίου 1999 

Ο Γ ενικός Γ ραμματέας Περιφέρειας 
ΚΩΣΤΑΣ Ν. ΠΑΠΑΔΗΜΗΤΡΙΟΥ 

-♦- 

Αριθ. 9044 (6) 

Σύσταση ιδίου Νομικού Προσώπου στο Δήμο Αθαμανίας 

Ν. Άρτας με την επωνυμία «Οργανισμός Νεολαίας και 

άθλησης Δήμου Αθαμανίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α) Του άρθρου 203του ΔΚΚ (Π.Δ.410/95) β) του άρθρου 
11 παρ.1 και26παρ.1 του Ν. 2130/93 γ) του άρθρου 2παρ. 
12,23 και 14του Ν.2307/95 και δ) του άρθρου 6πσ.ο 8 και 
9του Ν.2503/97. 

2. Την αριθ. 166/99 απόφαση του Δ.Σ. Αθαμανίας, που 
αφορά τη σύσταση του ανωτέρω Νομικού Προσώπου 

3. Την αριθ. 4336/29.8.97 απόφαση του Γενικού Γραμ¬ 
ματέα Περιφέρειας Ηπείρου, όπως τροποποιήθηκε και 
ισχύει σήμερα με την οποία μεταβιβάστηκαν αρμοδιότη¬ 
τες στους Δ/ντές Τοπ. Αυτ/σης και Δ/σης, αποφασίζουμε: 

Συστήνουμε στο Δήμο Αθαμανίας ίδιο Νομικό πρόσωπο 
με το όνομα «Οργανισμός Νεολαίας και Άθλησης Ζιήμου 
Αθαμανίας». 

2.-Σκοπόςτου Νομικού Προσώπου είναι: 

1- Η πνευματική ανύψωση,η κοινωνική διάπλαση.η Ψυ¬ 
χαγωγική εξυπηρέτηση, η σύσφιξη των φιλικών δεσμών 
και η ανάπτυξη και βελτίωση των κοινωνικών σχέσεων και 
της αλληλεγγύης μεταξύ των νεολαίων όλων των δημοτι¬ 
κών διαμερισμάτων του Δήμου Αθαμανίας. 

2. - Η ανάπτυξη κοινωνικής μορφωτικής δραστηριότη¬ 
τας και η κοινωνική επιμόρφωση και ενημέρωση στα σύγ¬ 
χρονα προβλήματα που απασχολούν τους νέους. 

3. Η προβολή μελέτης και η εκτέλεση κάθε πνευματικού 
προγράμματος που μπορεί νσ συμβάλλει στην πολιτιστι¬ 
κή ανάπτυξη των νέων. 

3. - Η προώθηση της ιδέας του μαζικού αθλητισμού και 
των αθλοπαιδιών της ορειβασίας της ορεινής ποδηλα¬ 
σίας κ.λπ. 

4. - Η προώθηση της άθλησης των νέων στα κλασικά 
αθλήματα του στίβου .ποδοσφαίρου, μπάσκετ κ.λ.π. 

5. - Ο Οργανισμός νεολαίας και άθλησης του Δήμου 
Αθαμανίας για την επίτευξη των ως άνω σκοπών: 

α.-.Συγκροτεί σε κάθε Δημοτικό Διαμέρισμα αίθουσα 
διαλέξεων με βασικό χαρακτήρα τις μορφωτικές και πολι¬ 
τιστικές εκδηλώσεις των νέων. 

β. Συγκροτεί γραφείο αθλητικών εκδηλώσεων στην έδρα 
του Δήμου για την οργάνωση αθλητικών γεγονότων σε συ¬ 
νεργασία μετά αθλητικά σωματεία της περιοχής τα δημοτι¬ 
κά διαμερίσματα του Δήμιου Αθαμανίας άλλους Δήμους και 
γενικά κάθε φορέα αθλητικό προκειμένου να διοργανώνο- 
νται τουρνουά πρωταθλημάτων και κάθε είδους αθλητικής 
εκδήλωσης σε κάθε άθλημα ατομικό ή ομαδικό. Ειδικότερα 
συγκροτεί γραφείο ποδοσφαίρου αθλοπαιδιών,ορειβα¬ 
σίας,ορεινής ποδηλασίας, στίβου κ.λπ. 

γ.-Επιβλέπει τις αθλητικές εγκαταστάσεις και λαμβάνει 
μέριμνα για την βελτίωση και ολοκλήρωση αυτών. 

δ. Καταγράφει τις ανάγκες όλων των αθλητικών εγκα¬ 
ταστάσεων. 

ε. Συγκροτεί γραφείο νέας γενιάς και πληροφόρησης 
νέων. 

στ.-Επιτυγχάνει συνεργασία με όλες τις τοπικές οργα¬ 
νώσεις, τις αρμόδιες κρατικές υπηρεσίες τα νομικά πρό¬ 
σωπα που έχουν παρεμφερείς σκοπούς, τους οργανι¬ 
σμούς νεολαίων και άθλησης όλης της χώρας, τους ιδιώ¬ 
τες που έχουν αρμοδιότητες ή σχέση με τους 
επιδιωκόμενους σκοπούς και γενικό κάθε άτομο ή οργα¬ 
νισμό του εσωτερικού ή του εξωτερικού που έχει παρό¬ 
μοιους σκοπούς ή μπορεί να βοηθήσει στην επίτευξη των 
σκοπών του Οργανισμού Νεολαίας και άθλησης. 

ζ.-Πόροι του Οργανισμού Νεολαίας και άθλησης του 
Δήμου Αθαμανίας είναι: 

α.- Η ετήσια επιχορήγηση του Δήμου ποσού 6.000.000 

δρχ. , , , 

β.- Οι κάθε είδους συνδρομές, δωρεές,εισφορές, κληρο¬ 
νομιές ή κληροδοσίες από κάθε φυσικό ή νομικό πρόσωπο. 

γ.- Οι εισπράξεις από το αντίτιμο των παρεχομένων από 
το Νομικό πρόσωπο πραγμάτων ή υπηρεσιών, 
δ.- Τα έσοδα από την δική του περιουσία, 
ε.- Κάθε Κρατική ή άλλη νομική παροχή, 
στ. Ο Οργανισμός Νεολαίας και άθλησης προβλέπεται 
να έχει προυπ/σμό ύψους 6.000.000 δρχ. για την ετήσια 
λειτουργία του. 

Το Νομικό Πρόσωπο του Δήμου Αθαμανίας διοικείται 
από 7/μελές Διοικητικό Συμβούλιο που απαρτίζεται από 
τους εξής: 

1. - Από τον εκάστοτε Δήμαρχο ως Πρόεδρο. 

2. - Από δύο (2) Δημοτικούς Συμβούλους. 

3. - Από τέσσαρες (4) δημότες οι οποίοι έχουν γνώση και 
εμπειρία του αντικειμένου του Νομικού Προσώπου. 

4. - Από δύο (2) αναπληρωματικούς Δημοτικούς Συμ¬ 
βούλους και τέσσαρες (4) αναπληρωματικούς δημότες. 

Τα μέλη των παρ. 2, 3 και 4 θα ορίζονται από το Δημοτι¬ 
κό Συμβούλιο. 

Το Διοικητικό Συμβούλιο στην πρώτη συνεδρίαση του 
εκλέγει τον Αντιπρόεδρο και τον Γραμματέα του. 

Η θητεία του Δ. Σ του Νομικού Προσώπου θα ακολουθεί 
τη Δημοτική περίοδο. 

Το Νομικό Πρόσωπο θα εκπροσωπείται στα δικαστήρια 


και σε κάθε άλλη αρχή από τον Πρόεδρο και όταν αυτός 
απουσιάζει από τον Αντιπρόεδρο. 

Από τις διατάξεις αυτήο της απόφασης προκαλείται δα¬ 
πάνη ύψους 6.000.000 δρχ. ετησίως σε βάρος του προϋ¬ 
πολογισμού του Δήμου Αθαμανίας. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Άρτα, 5 Οκτωβρίου 1999 

Με εντολή Γ ενικού Γ ραμματέα Περιφέρειας 
Ο Διευθυντής Δ/νσης Τοπικής Αυτοδιοίκησης 
και Διοίκησης Ν. Άρτας 
Γ. ΑΝΑΓΝΩΣΤΑΚΗΣ 

-φ- 

Αριθ. 9043 (7) 

Σύσταση ιδίου Νομικού Προσώπου στο Δήμο Αθαμανίας 
Ν. Άρτας με την επωνυμία «Πνευματικό Κέντρο Δήμου 
Αθαμανίας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α) Του άρθρου 203του ΔΚΚ (Π.Δ.410/95) β) του άρθρου 
11 παρ. 1 και 26παρ. 1 του Ν. 2130/93 γ) του άρθρου 2παρ. 
12,23 και 14 του Ν.2307/95 και δ) του άρθρου 6 παρ.8 και 
9του Ν.2503/97. 

2. Την αριθ. 165/99 απόφαση του Δ.Σ. Αθαμανίας, που 
αφορά τη σύσταση του ανωτέρω Νομικού Προσώπου. 

3. Την αριθ. 4336/29.8.97 απόφαση του Γενικού Γ ραμ¬ 
ματέα Περιφέρειας Ηπείρου, όπως τροποποιήθηκε και 
ισχύει σήμερα με την οποία μεταβιβάστηκαν αρμοδιότη¬ 
τες στους Δ/ντές Τοπ. Αυτ/σης και Δ/σης, αποφασίζουμε: 

Συστήνουμε στο Δήμο Αθαμανίας ίδιο Νομικό πρόσωπο 
με το όνομα «Πνευματικό Κέντρο Δήμου Αθαμανίας». 

2.-Σκοπός του Νομικού Προσώπου είναι: 

1- Η πνευματική ανύψωση,η κοινωνική διάπλαση,η ψυ¬ 
χαγωγική εξυπηρέτηση, η σύσφιξη των φιλικών δεσμών 
και η ανάπτυξη και βελτίωση των κοινωνικών σχέσεων και 
της αλληλεγγύης μεταξύ των δημοτών. 

2. - Η ανάπτυξη κοινωνικής μορφωτικής δραστηριότη¬ 
τας και η κοινωνική επιμόρφωση και ενημέρωση στα σύγ¬ 
χρονα προβλήματα και 

3. Η προβολή μελέτης και η εκτέλεση κάθε πνευματικού 
προγράμματος που μπορεί να συμβάλλει στην πολιτιστι¬ 
κή ανάπτυξη των κατοίκων. 

3. Το Πνευματικό Κέντρο του Δήμου Αθαμανίας για επί¬ 
τευξη των πιο πάνω σκοπών συγκροτεί αίθουσα διαλέξε¬ 
ων με βασικό χαρακτήρα τις μορφωτικές και πολιτιστικές 
εκδηλώσεις. 

Στις μορφωτικές και πολιτιστικές εκδηλώσεις αναφέρο- 
νται χαρακτηριστικά και οι ακόλουθες δραστηριότητες: 
α. Διοργάνωση διαλέξεων και δημοσίων συζητήσεων, 
β. Οργάνωση θεατρικών παραστάσεων κινηματογραφι¬ 
κών προβολών και μουσικών εκδηλώσεων, 
γ. Οργάνωση εκθέσεων 

δ. Οργάνωση μορφωτικών και ψυχαγωγικών εκδρομών, 
ε. Δημιουργία χορωδιών,θεατρικών ομίλων,κινηματο¬ 
γραφικής λέσχης. 

στ. Μελέτη τοπικών προβλημάτων πνευματικού καιπολι- 

τιστικού χαρακτήρα,υποβολή προτάσεων στο Δημοτικό 
Συμβούλιο για την αντιμετώπιση τους (εφόσον βρίσκονται 
έξω από τις αρμοδιότητες του Πνευματικού Κέντρου). 

ζ. Ανάληψη ειδικής προσπάθειας για την ανάπτυξη του 
μορφωτικού και πολιτιστικού επιπέδου των νέων. 

η. Οργάνωση των κάθε μορφής δημοσίων εκδηλώσεων 
του Δήμου Αθαμανίας,η πληροφόρηση των δημοτών του 
Δήμου Αθαμανίας για τους σκοπούς και τη σημασία του 
Πνευματικού Κέντρου. 

θ. Προβολή των κάθε είδους εκδηλώσεων του Πνευμα¬ 
τικού Κέντρου. 

ι. Συνεργασία με όλες τις τοπικές οργανώσεις,τις αρμό¬ 
διες κρατικές υπηρεσίες τα νομικά πρόσωπα που έχουν 
παρεμφερείς σκοπούς,τα πνευματικά κέντρα όλης της 
χώρας,τους ιδιώτες που έχουν αρμοδιότητες ή σχέση με 
τους επιδιωκόμενους σκοπούς και γενικά κάθε άτομο ή 
οργανισμό του εσωτερικού ή του εξωτερικού που έχει πα¬ 
ρόμοιους σκοπούς ή μπορεί να βοηθήσει στην επίτευξη 
των σκοπώντου Πνευματικού Κέντρου. 

Πόροι του Πνευματικού Κέντρου του Δήμου Αθαμανίας 
είναι: 

α.- Η ετήσια επιχορήγηση του Δήμου ποσού 6.000.000 
δρχ· 

β.- Οι κάθε είδους συνδρομές,δωρεές,εισφορές,κληρο¬ 
νομιές ή κληροδοσίες από κάθε φυσικό ή νομικό πρόσωπο. 

γ- Οι εισπράξεις από το αντίτιμο των παρεχομένων από 
το Νομικό πρόσωπο πραγμάτων ή υπηρεσιών. 

δ.- Τα έσοδα από την δική του περιουσία. 

ε.- Κάθε Κρατική ή άλλη νομική παροχή. 

Το Πνευματικό Κέντρο του Δήμου Αθαμανίας προβλέ- 
πεται να έχει προϋπ/σμό ύψους 6.000.000 δρχ. για την 
ετήσια λειτουργία του. 

Το Νομικό Πρόσωπο του Δήμου Αθαμανίας διοικείται 
από 7/μελές Διοικητικό Συμβούλιο που απαρτίζεται από 
τους εξής: 

1. - Από τον εκάστοτε Δήμαρχο ως Πρόεδρο. 

2. - Από δύο (2) Δημοτικούς Συμβούλους 

3. -Απότεσσάρες (4) δημότες οι οποίοι έχουν γνώση και 
εμπειρία του αντικειμένου του Νομικού Προσώπου. 

4. - Από δύο (2) αναπληρωματικούς Δημοτικούς Συμ¬ 
βούλους καιτέσσαρες (4) αναπληρωματικούς δημότες. 

Τα μέλη των παρ. 2,3 και 4 θα ορίζονται από το Δημοτι¬ 
κό Συμβούλιο. 

Το Διοικητικό Συμβούλιο στην πρώτη συνεδρίαση του 
εκλέγει τον Αντιπρόεδρο και τον Γραμματέα του. 

Η θητεία του Δ.Σ του Νομικού Προσώπου θα ακολουθεί 
τη Δημοτική περίοδο. 

Το Νομικό Πρόσωπο θα εκπροσωπείται στα δικαστήρια 
και σε κάθε άλλη αρχή από τον Πρόεδρο και όταν αυτός 
απουσιάζει από τον Αντιπρόεδρο. 

Από τις διατάξεις αυτής της απόφασης προκαλείται δα¬ 
πάνη ύψους 6.000.000 δρχ. ετησίως σε βάρος του προϋ¬ 
πολογισμού του Δήμου Αθαμανίας. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Άρτα, 5 Οκτωβρίου 1999 

Με εντολή Γενικού Γραμματέα Περιφέρειας 
Ο Διευθυντής Δ/νσης Τοπικής Αυτοδιοίκησης 
και Διοίκησης Ν. Άρτας 
Γ. ΑΝΑΓΝΩΣΤΑΚΗΣ 


Ο) 

Χορήγηση άδειας άσκησης επαγγέλματος Κοινωνικού 
Λειτουργού στον Γεώργιο Συκουτρή του Στεφάνου. 

Η ΝΟΜΑΡΧΗΣΑΘΗΝΩΝ 

Με την 2938/11.10.99 απόφαση της Νομάρχου Αθηνών 
χορηγείται άδεια άσκησης επαγγέλματος Κοινωνικού 
Λειτουργού στον Γεώργιο Συκουτρή του Στεφάνου. 

Η Νομάρχης 
ΕΛΕΝΗ Ε. ΜΠΕΣΜΠΕΑ 
- 4 - 

Αριθ. Απόφασης 103/1999 ( 9 ) 

Ψήφιση κανονισμού εσωτερικής οργάνωσης και λειτουρ¬ 
γίας του Δωδεκανησιακού Οργανισμού Τουρισμού 
(Δ.Ο.Τ.). 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του Π.Δ. 30/1996 «Κώδικας Νομαρχια¬ 
κής Αυτοδιοίκησης». 

2. Την αριθμ. 14/1998 απόφαση του Νομαρχιακού Συμ¬ 
βουλίου Δωδεκανήσου με την οποία συστάθηκε το 
Ν.Π.Ι.Δ. της Νομαρχιακής Αυτοδιοίκησης Δωδεκανήσου 
με την επωνυμία «Δωδεκανησιακός Οργανισμός Τουρι¬ 
σμού» και δημοσιεύτηκε στο ΦΕΚ 878/19.8.1998 (Τ.Β). 

3. Την αριθμ. 103/1999 απόφαση του Νομαρχιακού Συμ¬ 
βουλίου Δωδεκανήσου με την οποία ψηφίστηκε ο κανονι¬ 
σμός εσωτερικής οργάνωσης και λειτουργίας του Ν.Π.Ι.Δ 
της Νομαρχιακής Αυτοδιοίκησης Δωδεκανήσου με την 
επωνυμία Δ.Ο.Τ. 

4. Τις διατάξεις του Π.Δ. 194/1988 «Καθορισμός Προσό¬ 
ντων Διορισμού στο Δημόσιο και Ν.Π.Δ.Δ.» όπως συ¬ 
μπληρώθηκαν μεταγενέστερα. 

Διαπιστώνουμε ότι νόμιμα ψηφίστηκε ο κανονισμός 
εσωτερικής οργάνωσης και λειτουργίας του Ν.Π.Ι.Δ με 
την επωνυμία «Δ.Ο.Τ.» ο οποίος έχει ως κατωτέρω: 

Άρθρο 1 

Το οργανωτικό σχήμα της υπηρεσίας του Δ.Ο.Τ. είναι σε 
επίπεδο τμήματος και αποτελείται από 5 γραφεία. 

Άρθρο 2 

Το Τμήμα συγκροτούντο παρακάτω γραφεία: 

1. Γ ραφείο Διοίκησης 

2. Γ ραφείο Οικονομικό και Ταμειακής Υπηρεσίας 

3. Γραφείο Τεχνικών Έργων - Προγραμματισμού και 
Μελετών 

4. Γ ραφείο Επαγγελματικών Σχολών 

5. Γ ραφείο Οργάνωσης Διαφόρων Δραστηριοτήτων για 
την προώθηση του τουρισμού (Συνεδρίων, Καλλιτεχνικών 
εκδηλώσεων, Εκθέσεων, Σεμιναρίων κλπ). 

Άρθρο 3 

Διάρθρωση - Διαβάθμιση θέσεων προσωπικού 

Οι θέσεις του προσωπικού του οργανισμού διαρθρώνο¬ 
νται και διαβαθμίζονται ως κάτωθι: 

Α. ΜΟΝΙΜΟ ΠΡΟΣΩΠΙΚΟ 

Β. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙ¬ 
ΚΑΙΟΥ ΑΟΡΙΣΤΟΥ ΧΡΟΝΟΥ 

Γ. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙ¬ 
ΟΥ ΟΡΙΣΜΕΝΟΥ ΧΡΟΝΟΥ 

Δ. ΘΕΣΕΙΣ ΠΡΟΣΩΠΙΚΟΥ ΜΕ ΣΥΜΒΑΣΗ ΙΔΙΩΤΙΚΟΥ ΔΙ¬ 
ΚΑΙΟΥ ΑΟΡΙΣΤΟΥΧΡΟΝΟΥ που μετάτην αποχώρηση των 

υπαλλήλων καταργούνται (άρθρο Ιο παρ 2 του 
Ν. 1476/84) και καλύπτουν οργανικές θέσεις του παρό¬ 
ντος κανονισμού. 

Οι προβλεπόμενες θέσεις είναι: 

- Μια (1) θέση του κλάδου ΠΕ Οργάνωσης Διοίκησης με 
βαθμούς Δ-Α 

- Μια (1) θέση του κλάδου ΤΕ Τουριστικών Επαγγελμά¬ 
των με βαθμούς Δ-Α 

- Τέσσερις (4) θέσεις του κλάδου ΔΕ Διοικητικού Λογι¬ 
στικού με βαθμούς Δ-Α 

- Δυο (2) θέσεις του κλάδου ΔΕ Χειριστών Η/Υ με βαθ¬ 
μούς Δ-Α 

- Δύο (2) του κλάδου Υ/Ε Γενικών Καθηκόντων με βαθ¬ 
μούς Ε-Β 

Άρθρο 4 

Οι αρμοδιότητες και το αντικείμενο εργασίας των τμη¬ 
μάτων καιτων γραφείων που αναφέρονται στο άρθρο 2 εί¬ 
ναι οι κατωτέρω: 

Προϊστάμενοι Τ μημάτων και Γ ραφείων 

Συνεργαζόμενοι με τον Πρόεδρο και το Δ.Σ. κατευθύ- 
νουντις υπη ρεσίες και τα γραφεία τους, εισηγούνται στον 
Πρόεδρο θέματα της αρμοδιότητας τους και ασκούν τις 
αρμοδιότητες που τους δίδονται από τον Νόμο ή από 
εξουσιοδότηση. 

Ελέγχουν και μονογραφούν όλα τα έγγραφα των υφι¬ 
σταμένων τους. Τηρούν τα υπό τον παρόντα κανονισμό 
βιβλία παρουσίας κ.λ.π. του προσωπικού που προίστα- 
νται και τα οποία θεωρούνται από τον Πρόεδρο του Ορ¬ 
γανισμού. 

1. ΓΡΑΦΕΙΟ ΔΙΟΙΚΗΣΗΣ 

Τ ο γραφείο αυτό φροντίζει για την εφαρμογή όλων των 
νόμων που αφορούν τους τακτικούς υπαλλήλους, το με 
σχέση εργασίας ιδιωτικού δικαίου προσωπικό και τους ει¬ 
δικούς συνεργάτες: 

1) Τηρείτα μητρώα, ατομικούς φακέλους και ευρετήρια 
του πόσης φύσεως εργασιακής σχέσης προσωπικού του 
Δ.Ο.Τ. 

2) Συντάσσει κατά νόμο τους πίνακες αρχαιότητας των 
υπαλλήλων. 

3) Παρακολουθεί και συντάσσει τις σχετικές αποφάσεις 
για τις μεταβολές του τακτικού και με σχέση εργασίας 
ιδιωτικού δικαίου προσωπικού (πρόσληψη-τοποθέτηση- 
διαγραφή-προσμέτρηση υπηρεσίας-ασθένειες-άδειες- 
αποζημιώσεις) ενημερώνοντας σχετικά το γραφείο λογι¬ 
στικού και τηρεί το βιβλίο αποφάσεων Προέδρου. 

4) Ασχολείται με τη μελέτη και εφαρμογή των Νόμων 
των Συλλογικών Συμβάσεων που αφορούν μισθοδοσίες 
προσωπικού και δίδει κάθε αναγκαία πληροφορία. 

5) Φροντίζει για τη συγκέντρωση όλων των απαιτούμε- 
νων στοιχείων και ενεργείτα απαραίτητα για την απονομή 
συντάξεων στους τακτικούς και εκτάκτους υπαλλήλους 
του Οργανισμού. 

6) Σε συνεργασία με τον Πρόεδρο συμβάλει στον κα¬ 
ταρτισμό της ημερήσιας διάταξης των συνεδριάσεων του 
Δ.Σ. και η κοινοποίηση της γίνεται σύμφωνα με τις ισχύ- 
ουσες διατάξεις. 

7) Τηρεί τα πρακτικά των συνεδριάσεων του Δ.Σ. και τα 
καταχωρεί στο επίσημο βιβλίο πρακτικών τηρώντας σχε¬ 
τικό ευρετήριο. 

8) Η μέριμνα υποβολής και έγκρισης των λαμβανομέ- 
νων αποφάσεων στην αρμόδια διοικητική αρχή. 

9) Διαβιβάζει στις αρμόδιες υπηρεσίεςτου Δ.Ο.Τ. τα θέ¬ 


ματα που θέτει το Δ.Σ. για επεξεργασία και εισήγηση και 
επίσης διαβιβάζει τις αποφάσεις που λαμβάνονται στα 
αρμόδια τμήματα για ενέργεια. 

10) Τηρείτο βιβλίο παρουσίας του προσωπικού. 

2. ΓΡΑΦΕΙΟ ΟΙΚΟΝΟΜΙΚΟ ΚΑΙ ΤΑΜΕΙΑΚΗΣ ΥΠΗ¬ 
ΡΕΣΙΑΣ 

1) Τηρεί τα λογιστικά διαχειριστικά και λοιπά βοηθητικά 
βιβλία που καθορίζουν οι διατάξεις για την οικονομική δι¬ 
οίκηση και το Λογιστικό. 

2) Παρακολουθεί τις πιστώσεις του προϋπολογισμού 
εσόδων και εξόδων και εισηγείται για την ενίσχυση ή μεί¬ 
ωση των πιστώσεων ανάλογα με τα αποτελέσματα. 

3) Τηρεί ιδιαίτερο φάκελο για κάθε κεφάλαιο και άρθρο 
του προϋπολογισμού εσόδων-εξόδων. 

4) Διεκπεραιώνειτην εργασία και την αλληλογραφία που 
σχετίζεται με τις αποδόσεις λογαριασμών από τον Πρόε¬ 
δρο στο Δ.Σ. και παρακολουθεί τα εντάλματα προπληρω¬ 
μής και πληρωμής, ελέγχοντας τα σχετικά δικαιολογητικά. 

5) Εφαρμόζει τις διατάξεις Πρεδρ.Δ. 198/1996 για την 
οικονομική διοίκηση και το λογιστικό. 

6) Ασχολείται με τη μελέτη και εφαρμογή των συλλογι¬ 
κών συμβάσεων εργασίας και συντάσσει τις σχετικές μι- 
σθοδοτικές καταστάσεις και λοιπά δικαιολογητικά που 
αφορούν τη μισθοδοσία. 

7) Καταρτίζει σε συνεργασία με τον Πρόεδρο τον 
προϋ/σμό και απολογισμό και ισολογισμό εσόδων-εξό¬ 
δων και τις σχετικές εκθέσεις. 

8) Παρακολουθεί γενικά την πορεία εκτέλεσης του προ- 
ϋπ/σμού εσόδων-εξόδων, εισηγείται την αναμόρφωση 
αυτού, εκτελεί κάθε εργασία που αφορά θέματα προ- 
ϋπ/σμού, απολογισμού, ισολογισμού, συγκεντρώνει, 
ελέγχει και καταχωρεί στα οικεία λογιστικά βιβλία τα απο¬ 
τελέσματα της εκτέλεσης του προϋπ/σμού και κάθε δο¬ 
σοληψία ταμιακής υπηρεσίας του Οργανισμού. 

9) Τηρεί ειδικό αρχείο προϋπ/σμών, απολογισμών και 
ισολογισμών του Οργανισμού σε όλες τις σχετικές απο¬ 
φάσεις, εγκρίσεις κ.λ.π. και συγκεντρώνει στατιστικές 
πληροφορίες χρήσιμες για τις προβλέψεις προϋπ/σμού. 

10) Εκδίδει και προσωπογραφεί τα χρηματικά εντάλμα¬ 
τα πληρωμής και τα βεβαιωτικά εισπράξεως τα οποία 
αφού υπογραφούν από τον Πρόεδρο του Οργανισμού 
αποστέλλονται στον Ταμία για πληρωμή των δικαιούχων. 

11) Επιμελείται της εκκαθάρισης και εντολής πληρωμής 
κάθε δαπάνης και ελέγχει τα δικαιολογητικά κάθε δαπά¬ 
νης και φροντίζει για την συγκέντρωση των δικαιολογητι- 
κών που απαιτούνται για κάθε δαπάνη σύμφωνα με τις 
διατάξεις που ισχύουν. 

12) Επιμελείται σε συνεργασία με τον ταμία ο οποίος 
εκτελεί την ταμιακή υπηρεσία του Οργανισμού για την 
πληρωμή των ενταλμάτων. 

13) Σε συνεργασία με το τμήμα πολιτιστικών εκδηλώσε¬ 
ων συντάσσουν τις εισηγήσεις για τις αμοιβές και τα έξο¬ 
δα κάθε εκδήλωσης. 

14) Εκτελεί κάθε εργασία που αφορά την Λογιστική και 
διαχείριση του Οργανισμού. 

15) Όλες οι ανωτέρω αρμοδιότητες και αντικείμενα του 
τμήματος οικονομικών υπηρεσιών διέπονται από τις κεί¬ 
μενες δημοδιολογιστικές διατάξεις που προβλέπονται 
για την λειτουργία της Νομαρχιακής Αυτοδιοίκησης. 

16) Ενεργεί κάθε προμήθεια που αφορά τον Ο ργανισμό, 
σύμφωνα με τις διατάξεις, διατάγματα και τους Νόμους, 
προσυπογράφοντας μαζί με τον Πρόεδρο τις σχετικές 
εντολές. 

17) Εισηγείται την εκποίηση ή καταστροφή του αχρή¬ 
στου υλικού. 

18) Παραλαμβάνει και ελέγχει τα είδη που προμηθεύε¬ 
ται ο Οργανισμός από τις διάφορες επιτροπές συντάσ- 
σοντας τα πρωτόκολλα παραλαβής και τη διαθέτει στα 
τμήματα που έχουν ανάγκη των υλικών. 

19) Τηρεί και ενημερώνει το βιβλίο περιουσίας και δια¬ 
χείρισης υλικού. 

3. ΓΡΑΦΕΙΟ ΤΕΧΝΙΚΩΝ ΕΡΓΩΝ, ΠΡΟΓΡΑΜΜΑΤΙΣΜΟΥ 
ΚΑΙ ΜΕΛΕΤΩΝ 

Το γραφείο αυτό προγραμματίζει, συντάσσει και επι¬ 
βλέπει μελέτες και κατασκευές έργων που εκπονούνται 
από τον Οργανισμό αυτόνομα ή και με συνεργασία άλλων 
φορέων. 

4. ΓΡΑΦΕΙΟ ΕΠΑΓΓΕΛΜΑΤΙΚΩΝ ΣΧΟΛΩΝ 

α) Εισηγείται τη δημιουργία σχολών τουρισμού και εκ¬ 
παίδευσης εργαζομένων σε τουριστικές επιχειρήσεις. 

β) Αναλαμβάνει την οργάνωση και λειτουργία των σχο¬ 
λών αυτών. 

5. ΓΡΑΦΕΙΟ ΟΡΓΑΝΩΣΗΣ ΔΙΑΦΟΡΩΝ ΔΡΑΣΤΗΡΙΟΤΗ¬ 
ΤΩΝ για την προώθηση του Τουρισμού 

Προγραμματισμός-οργάνωση-εκτέλεση εκδηλώσεων 
και δημόσιες σχέσεις. 

1) Σε συνεργασία με τον Πρόεδρο επεξεργάζεται τις 
προτάσεις που έρχονται στον Οργανισμό και εισηγούνται 
στο Δ.Σ. τα θέματα που αφορούν μουσικοχορευτικές, θε¬ 
ατρικές και λοιπές εκδηλώσεις. 

2) Φροντίζει για την εξεύρεση και προετοιμασία των κα¬ 
τάλληλων χώρων για τις εκδηλώσεις (φωτισμός-προσω- 
πικό, καθαριότητα κ.λ.π.) 

3) Επιμελείται της όλης οργάνωσης και της γνωστοποί¬ 
ησης των εκδηλώσεων στο κοινό. 

4) Επιμελείται για το κλείσιμο των ταξιδιωτικών εισιτη¬ 
ρίων (αεροπορικά-ακτοπλοϊκά) και ξενοδοχείων. 

5) Για κάθε εκδήλωση τηρεί ειδικό φάκελο που περιέχει 
όλα τα σχετικά με την εκδήλωση (αλληλογραφία, εισιτή¬ 
ρια, κριτικές, αφίσες κ.λ.π.) 

6) Τηρεί βιβλίο στο οποίο γράφεται το είδος της εκδή¬ 
λωσης, ο χώρος που έγινε. 

7) Παρακολουθεί τις εκδηλώσεις και φροντίζει για κάθε 
λεπτομέρεια που τυχόν θα παρουσιασθεί. 

8) Αντιμετωπίζει τα προβλήματα που σχετίζονται με τις 
εκδηλώσεις (προσκλήσεις, φιλοξενίες, δεξιώσεις κ.λ.π.). 

9) Αναζητεί τρόπους επαφής με δημοσιογραφικούς ορ¬ 
γανισμούς: ραδιόφωνο, τηλεόραση, πρακτορεία κ.λ.π. 
για γνωστοποίηση των εκδηλώσεων και των δραστηριο¬ 
τήτων του Οργανισμού. 

Άρθρο 5 

Το Δ.Σ. του Οργανισμού με απόφαση του συντάσσει τον 
κανονισμό εσωτερικής υπηρεσίας των σχολών και ορίζει 
με απόφασή του τους διδάσκοντες. 

Η επιλογή του προϊσταμένου του τμήματος και των προϊ¬ 
σταμένων των γραφείων και η τοποθέτηση του προσωπικού 
στα τμήματα και γραφεία γίνεται με απόφαση του προέδρου. 


Άρθρο 6 

Οι υπάλληλοι είναι υποχρεωμένοι εκτός από τα καθήκο¬ 
ντα που αναφέρονται στον παρόντα κανονισμό να εκτε- 
λούν και όσα η διοίκηση και οι υπηρεσιακοί προϊστάμενοι 
του οργανισμού τους αναθέτουν μέσα και έξω από τα 
γραφεία. 

Άρθρο 7 

Ο Οργανισμός αυτός ισχύει από την ημερομηνία δημο¬ 
σίευσής του στην Εφημερίδα της Κυβερνήσεως. 

Με την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού, δεδομένου ότι οι 
σχετικές δαπάνες θα βαρύνουν τους οικείους Κ.Α. του 
Ν.Π.Ι.Δτου εκάστοτε ετήσιου προϋπολογισμού του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 27 Σεπτεμβρίου 1999 

Ο Νομάρχης 
ΣΑΒΒΑΣ ΚΑΡΑΓΙΑΝΝΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στο άρθρο 16 της 6907/27.4.99 απόφασης Γενικού 
Γραμματέα Περιφέρειας Θεσσαλίας που δημοσιεύθηκε 
στο ΦΕΚ 730/19.5.1999/τεύχος Β' προστίθενται τα από 
παραδρομή παραλειφθέντα: 

Παρ. Α' 

Προϊστάμενος στη Διεύθυνση Διοίκησης και Σχεδια- 
σμού επιλέγεται και από τον Κλάδο ΠΕ9. 

Παρ. Β' 

Προϊστάμενος του τμήματος Σχεδιασμού της Διεύθυν¬ 
σης Διοίκησης και Σχεδιασμού επιλέγεται και από τον 
κλάδο ΠΕ9. 

Προϊστάμενος τμήματος Συντήρησης έργων της Διεύ¬ 
θυνσης Τεχνικών Έργων επιλέγεται και από τον κλάδο ΠΕ4. 

Προϊστάμενος τμήματος Περιβαλλοντικών Επεμβάσε¬ 
ων της Διεύθυνσης Γεωτεχνικών Υπηρεσιών επιλέγεται 
και από τον κλάδο ΠΕ4. 

(Από την Περιφέρεια Θεσσαλίας) 
-·- 

( 11 ) 

Στην 2932/28.4.99 απόφαση Γενικού Γραμματέα Περι¬ 
φέρειας Πελοποννήσου η οποία δημοσιεύθηκε στο ΦΕΚ 
1571/5.8.99 τεύχος Β' και όπου αυτή αναφέρεται στην 
απόφαση του Δημοτικού Συμβουλίου Κουτσοποδίου με 
την οποία καταρτίστηκε και ψηφίστηκεο Ο.Ε.Υ. του Δή¬ 
μου, διορθώνεται το εσφαλμένο «5/99» απόφαση του Δη¬ 
μοτικού Συμβουλίου Κουτσοποδίου» στο ορθό «50/99» 
απόφαση του Δημοτικού Συμβουλίου Κουτσοποδίου». 

(Από την Περιφέρεια Πελοποννήσου) 

ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΥΠΗΡΕ ΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

ιούδΐ ΠΩΛΗΣΗΣ Φ,Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 

Πώληση Φ.Ε.Κ. 

5249 547 

Νικήτα 6-8 Τ.Κ. 185 31 

4135 228 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 

5248 785 

Διοικητήριο Τ.Κ. 450 44 
ΚΟΜΟΤΗΝΗ 

(0651) 87215 

αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 
ΛΑΡΙΣΑ 

Διοικητήριο Τ.Κ. 411 10 
ΚΕΡΚΥΡΑ 

Σαμαρά 13 Τ.Κ. 491 00 
ΗΡΑΚΛΕΙΟ 

Πλ. Ελευθερίας 1, Τ.Κ. 711 10 
ΛΕΣΒΟΣ 

(0531) 22 858 

(041) 597449 

(0661) 89 127/89 120 

(081) 396 223 



Πλ. Κωνσταντινουπόλεως Τ.Κ. 811 00 Μυτιλήνη 


_________(0251) 46 888/47 533 

ΤΙΜΗ ΦΥΛΛΩΝ " Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ . . 0 . 

_- Απο 8 σελίδες και ανω προσαυξηση 100 δρχ. ανά 8σέλιδο ή μέρος αυτού 


Τεύχος Κ.Α.Ε. Προϋπολογισμού κ.α.ε. εσοοου υπέρ 

___2531_ ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 60.000 δρχ. 3 000 δρχ 

Β (Υπουργικές αποφάσεις κ.λπ.) 70.000 » 3.500 » 

Γ (Διορισμοί, απολύσεις κ.λπ. Δημ. Υπαλλήλων) 15.000 » 750 » 

Δ' (Απαλλοτριώσεις, πολεοδομία κ.λπ.) 70.000 » 3 500 » 

Αναπτυξιακών Πράξεων (Τ.Α.Π.Σ.) 30.000 »» ΐ’δΟΟ » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 15.000 » 750 » 

Παράρτημα (Προκηρύξεις θέσεων ΔΕΠ κ.τλ.) 5.000 » 250 » 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 » 500 » 

Ανωτάτου Ειδικού Δικαστηρίου (Α.Ε.Δ.) 3.000 » 150 » 

Προκηρύξεων Α.Σ.Ε.Π. 10 .000 >. 500 » 

Ανωνύμων Εταιρειών & Ε.Π.Ε. 250.000 » 12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 250.000 » 12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. ’ 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γί νονται δεκτά. 

Οι υπηρεσίες εξυπηρέτησης των πολιτών λειτουργ ούν καθημερινά από 08.00' έως 13.00' 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


Κ.Α.Ε. εσόδου υπέρ 
ΤΑΠΕΤ 3512 

